**3ο ΕΝΗΜΕΡΩΣΗ ΓΙΑ ΤΟ ΣΧΟΛΙΚΟ ΕΤΟΣ 2021-2022**

**Η προσέλευση και η αποχώρηση των μαθητών θα γίνεται αποκλειστικά και μόνο από τη νότια αυλόπορτα(προς το παρκάκι στην πλατεία Δομεστίχου).** Οι υπεύθυνοι εκπαιδευτικοί των τμημάτων θα αναλάβουν να υποδέχονται τους μαθητές το πρωί σε συγκεκριμένα σημεία της νότιας αυλής από τις 08.00΄ έως τις 08.35΄ ανάλογα με τον κύκλο (Α-Γ-Ε ή Β-Δ-ΣΤ, όπως θα οριστούν στη συνέχεια). Οι μαθητές θα εισέρχονται στην αυλή του σχολείου μόνοι τους ένας- ένας με μάσκα και θα κατευθύνονται σε συγκεκριμένο χώρο που θα τους υποδεικνύεται και όπου θα τους περιμένουν οι υπεύθυνοι δάσκαλοι των τμημάτων. Οι χώροι αυτοί θα είναι καθορισμένοι και στην ίδια θέση θα κατευθύνονται οι μαθητές κάθε πρωί. Δε θα πραγματοποιείται πρωινή συγκέντρωση και η προσευχή θα γίνεται μέσα στις αίθουσες. Οι δάσκαλοι θα οδηγούν τους μαθητές στις αίθουσες με ασφάλεια και τηρώντας τις απαραίτητες προφυλάξεις και αποστάσεις. Οι μαθητές οφείλουν να εφαρμόζουν τις οδηγίες χωρίς καθυστέρηση.

Εφαρμόζεται το καθημερινό ωρολόγιο πρόγραμμα ως έχει. Θα διαμορφωθεί νέο ελαστικό διδακτικό ωράριο και οι μαθητές θα ακολουθούν ξεχωριστά διαλείμματα για να αποφεύγεται ο συνωστισμός, ως εξής:

|  |  |  |  |
| --- | --- | --- | --- |
| **Α’ ΚΥΚΛΟΣ:** | **ΤΑΞΕΙΣ Α’ , Γ’ , Ε’** | **Β’ ΚΥΚΛΟΣ:**  | **ΤΑΞΕΙΣ Β’ , Δ’, ΣΤ’** |
| **1ηώρα** | **8.35 – 9.00** | **1η ώρα** | **8.15 – 9.00** |
| **2η ώρα** | **9.00 – 9.40** | **ΔΙΑΛΕΙΜΜΑ** | **9.00 – 9.20** |
| **ΔΙΑΛΕΙΜΜΑ** | **9.40 – 10.00** | **2η ώρα** | **9.20 – 10.00** |
| **3η ώρα** | **10.00 – 10.45** | **3η ώρα** | **10.00 – 10.45** |
| **4η ώρα** | **10.45 – 11.30** | **ΔΙΑΛΕΙΜΜΑ** | **10.45 – 11.00** |
| **ΔΙΑΛΕΙΜΜΑ** | **11.30 –11.45** | **4η ώρα** | **11.00 – 11.45** |
| **5η ώρα** | **11.45 – 12.15** | **5η ώρα** | **11.45 – 12.25** |
| **ΔΙΑΛΕΙΜΜΑ** | **12.15 – 12.25** | **ΔΙΑΛΕΙΜΜΑ** | **12.25 – 12.35** |
| **6η ώρα** | **12.25 – 13.15** | **6η ώρα** | **12.35 – 13.15** |

Οι μαθητές των τάξεων Α΄, Γ΄, Ε΄ θα προσέρχονται μεταξύ 08.25΄- 08.35΄. Οι μαθητές των τάξεων Β΄, Δ΄ , ΣΤ΄ θα προσέρχονται μεταξύ 08.00΄- 08.15΄. Αν έχετε περισσότερα από ένα τέκνα, μπορούν να προσέρχονται όλα μαζί. Οι μαθητές της Α΄ και της Β΄ τάξης θα αποχωρούν στις 12.55΄. Οι μαθητές της Γ΄ τάξης θα αποχωρούν στις 13.00΄. Οι μαθητές της Δ΄ τάξης θα αποχωρούν στις 13.05΄. Οι μαθητές της Ε΄ τάξης θα αποχωρούν στις 13.10΄. Οι μαθητές της Στ΄ τάξης θα αποχωρούν στις 13.15΄. Το συγκεκριμένο μέτρο κρίνεται αναγκαίο προκειμένου να μη δημιουργείται συνωστισμός στις εξόδους του σχολείου.

θα εφαρμοστούν όσα προβλέπονται στα: Αρ. Πρωτ.:Φ7/110089/Δ1 Μαρούσι, 8-9-2021, **«Λειτουργία Δημοτικών Σχολείων για το σχολικό έτος 2021-2022»,** Αρ. Πρωτ. : 51340/Δ1 Μαρούσι 10-5-2021 **Ενέργειες Προγραμματισμού του Εκπαιδευτικού Έργου των Δημοτικών Σχολείων για το σχολικό έτος 2021-2022 – Προγραμματισμός λειτουργίας Ολοήμερου Προγράμματος –Λήξη διδασκαλίας μαθημάτων σχολικού έτους 2020-2021,** Αρ. Πρωτ. : Φ1/109660/ΓΔ4 Μαρούσι, 8-9-2021, **«Αγιασμός σχολικού έτους 2021-2022»,** Αριθμ. Δ1α/Γ.Π.οικ. 55254, ΦΕΚ 4187, 10-9-2021, **Λειτουργία των εκπαιδευτικών μονάδων Πρωτοβάθμιας και Δευτεροβάθμιας Εκπαίδευσης, Ειδικής Αγωγής και Εκπαίδευσης, εργαστηριακών κέντρων και σχολικών εργαστηρίων, Σχολείων Δεύτερης Ευκαιρίας, Ινστιτούτων Επαγγελματικής Κατάρτισης, Μεταλυκειακού έτους – τάξης Μαθητείας ΕΠΑ.Λ., Κέντρων Διά Βίου Μάθησης, δομών Ε.Ε.Κ. και Δ.Β.Μ. της Σιβιτανιδείου Δημόσιας Σχολής Τεχνών και Επαγγελμάτων, φροντιστηρίων, κέντρων ξένων γλωσσών, φορέων παροχής εκπαίδευσης και πιστοποίησης δεξιοτήτων, ξενόγλωσσων ινστιτούτων εκπαίδευσης και πάσης φύσεως συναφών δομών, Δημοσίων και Ιδιωτικών, Δημοσίων Βιβλιοθηκών, της Εθνικής Βιβλιοθήκης της Ελλάδος και των Γενικών Αρχείων του Κράτους κατά την έναρξη του σχολικού έτους 2021-2022 και μέτρα για την αποφυγή διάδοσης του κορωνοϊού COVID-19 κατά τη λειτουργία τους** Αριθμ. 111525/ΓΔ4, ΦΕΚ 4188, 10-9-2021, **Παροχή σύγχρονης εξ αποστάσεως εκπαίδευσης για το σχολικό έτος 2021-2022** και γενικότερα σε όλη την κείμενη νομοθεσία για την έναρξη του σχολικού έτους 2021-2022.

Σε κάθε διάλειμμα οι μαθητές θα βρίσκονται σε συγκεκριμένα σημεία του αύλειου χώρου, ανάλογα με τις καιρικές συνθήκες. Οι μαθητές των τάξεων Α΄ και Γ΄ στη νότια αυλή και οι μαθητές της Ε΄ στη βόρεια αυλή. Οι μαθητές των τάξεων Δ΄ και Στ΄ στη βόρεια αυλή και οι μαθητές της Β΄ στη νότια αυλή. Η έξοδος από τις αίθουσες στα διαλείμματα θα γίνεται από διαφορετικές πόρτες, σύμφωνα με το σχέδιο εκκένωσης που έχουμε συντάξει για το σχολικό έτος 2021-2022. Οι μαθητές θα προαυλίζονται παρουσία των εκπαιδευτικών που θα οριστούν σε διαλείμματα που θα γίνονται εκ περιτροπής, ώστε να βρίσκονται ταυτόχρονα στην αυλή μόνο οι μαθητές των τάξεων Α, Γ, Ε και σε διαφορετικές ώρες οι μαθητές των τάξεων Β, Δ, ΣΤ. Οι μαθητές θα βρίσκονται σε συγκεκριμένα σημεία της αυλής, που θα τους υποδεικνύουν οι εκπαιδευτικοί**.** Κατά τη διάρκεια των διαλειμμάτων οι αυλόπορτες θα παραμένουν κλειστές και η είσοδος εξωσχολικών θα γίνεται μόνο μετά από συνεννόηση με τον Διευθυντή ή τις υποδιευθύντριες.

Προκειμένου να αποφεύγονται φαινόμενα συνωστισμού, σας ενημερώνουμε ότι κατά την αποχώρηση, των μαθητών μετά τη λήξη των μαθημάτων θα εφαρμόζονται τα εξής:

Όταν ο καιρός είναι καλός η αποχώρηση θα γίνεται ως συνήθως κατά τάξη από τη νότια αυλόπορτα (Πλατεία Δομεστίχου).

Αν οι καιρικές συνθήκες είναι άσχημες(βροχή) από το πρωί, να εφοδιάζετε τους μαθητές με ομπρέλες ή ρούχα με κουκούλα. **Όταν βρέχει η αποχώρηση των μαθητών θα γίνεται την ώρα που σας έχει ήδη γνωστοποιηθεί, αλλά από διαφορετικές πόρτες και από τα δύο κτήρια, ως εξής:**

**ΚΕΝΤΡΙΚΟ ΚΤΗΡΙΟ**

Οι μαθητές των τμημάτων Α4, **Δ2, Δ4, Β1, Β2, B3, ΣΤ3, Ε3** θα αποχωρούν από τη βόρεια είσοδο- έξοδο (προς την οδό Μ.Μ. Ανθίμου).

Οι μαθητές των τμημάτων **Γ4, Α1, Α2, Α3,** θα αποχωρούν από τη νότια είσοδο -έξοδο (προς το παρκάκι στην πλατεία Δομεστίχου).

**ΝΕΑ ΠΤΕΡΥΓΑ**

Οι μαθητές των τμημάτων **Δ1**, **ΣΤ2, Δ3, Γ3,** **Ε2,** θα αποχωρούν από τη βόρεια είσοδο- έξοδο του κεντρικού κτηρίου(στο αμφιθέατρο). Οι μαθητές των τμημάτων **Γ2, Γ1, Ε1, ΣΤ1,** καιθα αποχωρούν από τη ανατολική είσοδο - έξοδο (προς το παρκάκι στην πλατεία Δομεστίχου).

Σας καλούμε να διαβάσετε καλά τις οδηγίες. Εφόσον χρειαστεί να εισέλθετε στον αύλειο χώρο, να μη συνωστίζεστε μπροστά στις εισόδους των κτηρίων, ώστε αφενός να αποχωρούν γρήγορα και με ασφάλεια οι μαθητές και αφετέρου να προφυλάσσεστε από πιθανή μετάδοση του COVID-19. Θα σας αποσταλούν νεότερες οδηγίες για την προσέλευση και αποχώρηση των μαθητών όταν ο καιρός δεν θα είναι καλός. Οφείλετε να ακούτε και να ακολουθείτε κατά γράμμα τις οδηγίες του Διευθυντή, των Υποδιευθυντριών και των εκπαιδευτικών.

Οι μαθητές θα έχουν μαζί τους τις τσάντες τους με τα καθημερινά βιβλία και τετράδια και όσα τους χρειάζονται για το μάθημα: μολύβι, ξύστρα, σβήστρα, μπογιές ή μαρκαδόρους κλπ και οπωσδήποτε μαρκαδόρο για τον πίνακα. Δε θα φέρνουν στο σχολείο μπάλες διότι τα ομαδικά παιχνίδια απαγορεύονται, ούτε παιχνίδια. Δεν επιτρέπεται θα δίνουν τα προσωπικά τους είδη σε κανέναν και δεν αγγίζουν τα αντίστοιχα των συμμαθητών τους. Επίσης οφείλουν να έχουν μαζί τους είδη ατομικής υγιεινής και προστασίας, όπως χαρτομάντιλα, αντισηπτικά μαντηλάκια, αντισηπτικό υγρό, κλπ. Όταν εισέρχονται στην αίθουσα θα χρησιμοποιούν αντισηπτικό, όπως και όταν εξέρχονται για το διάλειμμα. Η χρήση προστατευτικής μάσκας είναι υποχρεωτική. Θα τους δοθούν οδηγίες να μην πίνουν νερό με το στόμα από τις βρύσες και να μην εισέρχονται στο χώρο των τουαλετών όταν βλέπουν ότι υπάρχει εκεί έστω και ένας συμμαθητής τους. Αν πέσουν στο έδαφος χειροπετσέτες ή άλλα είδη ατομικής καθαριότητας να μην τα πιάσουν καθόλου. Οι εκπαιδευτικοί θα τους υπενθυμίζουν καθημερινά τους στοιχειώδεις κανόνες ατομικής καθαριότητας.

Έχουν τοποθετηθεί φιάλες με αντισηπτικό σε κάθε τμήμα και θα χρησιμοποιείται αυτό κατά την είσοδο και την έξοδο των μαθητών από τις αίθουσες. Θα δοθούν οδηγίες ορθής συμπεριφοράς σε όλους τους μαθητές και θα γίνει διάλογος και ενημέρωση από τους εκπαιδευτικούς για την τεράστια σημασία που έχει η πρόληψη στην περίπτωση αντιμετώπισης της πανδημίας του κορωναϊού. Οφείλετε να τα εφοδιάσετε με μάσκες και μέσα ατομικής καθαριότητας εκ των προβλεπομένων. Αν υπάρχει κάποιο θέμα με τη χρήση της μάσκας να επικοινωνήσετε άμεσα με το σχολείο, καθώς απαγορεύεται η προσέλευση μαθητών χωρίς τη χρήση προστατευτικής μάσκας, εκτός ορισμένων περιπτώσεων που προβλέπονται από τον νόμο. Αν τα τέκνα σας παρουσιάζουν οποιοδήποτε από τα αναφερόμενα πιθανά συμπτώματακοροναϊού- COVID-19, να μην τα στέλνετε στο σχολείο. Μόνο με αυτόν τον τρόπο θα διαφυλαχθεί επιτυχώς η υγεία των τέκνων σας και των συμμαθητών τους.

Οι απουσίες καταγράφονται και δηλώνονται καθημερινά στους αρμόδιους φορείς. Αν το τέκνο σας απουσιάσει για οποιονδήποτε λόγο είστε υποχρεωμένοι να ενημερώνετε άμεσα το σχολείο, είτε τηλεφωνικά είτε με email. Αν νοσηλευθεί ή χρειαστεί να παραμείνει κατ΄ όικον για ορισμένο διάστημα να προσκομίσετε Ιατρική βεβαίωση για τη δικαιολόγηση των απουσιών. Αν ανήκει σε ευπαθή ομάδα ή νοσεί ή υπάρχει στην οικία άτομο που νοσεί, να ενημερώνετε άμεσα το σχολείο.

Αν αντιληφθούμε ότι κάποιος μαθητής εμφανίζει ύποπτα συμπτώματα, θα απομονώνεται άμεσα στον χώρο του αμφιθεάτρου και θα ειδοποιούνται άμεσα οι γονείς/κηδεμόνες. Οφείλετε να ανταποκρίνεστε άμεσα σε κλήσεις από το σχολείο.

Η χρήση προστατευτικής μάσκας (απλής χειρουργικής ή υφασμάτινης με κατάλληλες προδιαγραφές) είναι υποχρεωτική για τους/τις μαθητές/τριες σε όλες τις τάξεις, τους εκπαιδευτικούς και το λοιπό προσωπικό καθώς και για τους επισκέπτες των σχολικών μονάδων.

Στο σχολείο μπορείτε να προσέρχεσθε μόνο κατόπιν επικοινωνίας και τηρώντας τα απαραίτητα μέτρα ατομικής προστασίας(υποχρεωτική χρήση μάσκας), σύμφωνα με τα πρωτόκολλα που ισχύουν για την προσέλευση σε δημόσιες υπηρεσίες.

Για οποιαδήποτε απορία, πληροφορία και ενημέρωση μπορείτε να καλείτε στα τηλέφωνα 2531022146 και 2531087565. Email σχολείου: mail@3dim-komot.rod.sch.gr. Θα λαμβάνετε τακτικά νεότερες ανακοινώσεις.

**Ο ΔΙΕΥΘΥΝΤΗΣ**

……………………………………………………………………………………………………………………………………………………………….